
MINISTERUL SANATATII - SANATORIUL BALNEAR S| DE RECUPERARE TECHIRGHIOL

ANUNȚ
Având în vedere prevederile art.18 din Hotărârea de Guvern nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, coroborate cu prevederile Ordinului Ministerului Sănătății nr.1470/2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările și completările ulterioare, Sanatoriul Balnear și de Recuperare Techirghiol organizează concurs pentru ocuparea, pe durată nedeterminată, a următoarelor posturi de execuție, contractuale vacante, cu normă întreagă: 
1 post, muncitor calificat I bucătar, în cadrul blocului alimentar;
4 posturi, muncitori necalificați I, în cadrul blocului alimentar;
Documentele solicitate candidaților pentru întocmirea dosarului de concurs, conform art. 35 din H.G. 1336/2022:

formular de înscriere la concurs, conform modelului prevăzut la anexa nr. 2 din H.G. 1336/2022;

copia actului de identitate sau orice alt document care atestă identitatea, potrivit legii, aflate în termen de valabilitate;

copia certificatului de căsătorie sau a altui document prin care s-a realizat schimbarea de nume, după caz;

copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

certificat de cazier judiciar sau, după caz, extrasul de pe cazierul judiciar;

adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

certificatul de integritate comportamentală din care să reiasă că nu a comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
certificat de naștere - copie
curriculum vitae, model comun european.
Actele vor fi îndosariate într-un dosar cu șină în ordinea enumerată în anunț.

Documentele solicitate în copie, vor fi însoțite de documentele originale, pentru a fi certificate cu mențiunea “conform cu originalul”.


Dosarele de concurs se depun la sediul Sanatoriului Balnear și de Recuperare Techirghiol din bulevardul Dr. Victor Climescu, nr. 34-40, localitatea Techirghiol, judetul Constanța, serviciul runos/juridic, până la data de 06.10.2026, orele 15.00 inclusiv.


Relaţii suplimentare se obţin de la serviciul runos/juridic la tel.0241/481757.


Fiecare dosar depus va primi număr de înregistrare, iar candidatul va fi identificat prin acest număr de înregistrare al dosarului.


Termenul de depunere al dosarelor (15 zile lucrătoare de la afișare): 22.09.2026 până la  06.10.2026, ora 15.00.
Condiții generale de participare, prevăzute de art. 15 din H.G. 1336/08.11.2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

cunoaște limba română, scris și vorbit;

are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).


Condițiile specifice de participare: 
Muncitor calificat I bucătar

- certificat de calificare bucătar

- 9 ani vechime în meserie
Muncitor necalificat I
- școală generală;

- vechime: nu este cazul.

Bibliografia și tematica necesară pentru ocuparea posturilor:
Muncitor calificat - bucătar:
Legea nr.319/2006 a securității și sănătății în muncă, cu modificările și completările ulterioare;


- Cap. II, art. 23, obligațiile lucrătorilor;

- Cap. III, secțiunea I, art. 6 și art. 7 obligațiile angajatorului;

Rețetar tip pentru preparate culinare, Ministerul Comerțului Interior, Institutul de Economia Comerțului Interior și al Turismului, ediția 1982.
- Sos alb - proces tehnologic, tehnica preparării - pag. 17,

- Gustări reci din brânzeturi pag. 45 - 47,

- Mâncăruri din paste făinoase pag. 249 - 256,

- Mâncăruri din legume pag. 173 - 221,

- Mâncăruri din carne tocată pag. 257 - 268,

- Salate pag. 447 - 485,

- Indicații privind utilizarea cărnii de vită, mânzat și porc pe grupe de preparate culinare pag. 601 - 603,


- Fripturi și garnituri pag. 459 - 476.

Muncitor necalificat treapta I
Legea nr.319/2006 a securității și sănătății în muncă, cu modificările și completările ulterioare;



a. Cap. II, art. 23, obligațiile lucrătorilor;




b. Cap. III, secțiunea I, art. 6 și art. 7 obligațiile angajatorului;
Hotărârea nr.924/2005 privind aprobarea Regulilor generale pentru igiena produselor alimentare, cu modificările și completările ulterioare;

Art. 2 - Definiții;


Anexa 2, Cap. I, Cerințe generale pentru obiective din domeniul alimentar;

        Cap. II, Cerințe specifice pentru încăperi unde sunt preparate, tratate sau procesate produse almentare, cu excepția spațiilor pentru servirea mesei;


         Cap. IV, Deșeuri alimentare;


          Cap. V, Igiena personalului;


          

          Cap. XII, Instruire.

Calendarul de desfășurare al concursului:

- termenul de depunere al dosarelor : până la data de 06.10.2026, ora 15.00, la serviciul runos/juridic;

- selecția dosarelor: 08.10.2026, ora 11.00, la sediul instituției;

- afișarea rezultatelor la proba de selecție a dosarelor în data de 09.10.2026, ora 14.00;

- proba scrisă în data de 14.10.2026, ora 10.00, la sediul instituției;

- afișarea rezultatelor la proba scrisă: în data de 15.10.2026, ora 14.00;

- proba de interviu în data de 20.10.2026, ora 10.00, la sediul instituției;

- afișarea rezultatelor la proba de interviu în data de 21.10.2026, ora 14.00;


- afișarea rezultatelor finale: în data de 23.10.2026, ora 10.00.


Termenele în care se pot depune contestații, respectiv afișarea rezultatelor contestațiilor: Contestațiile se pot depune în cel mult o zi lucratoare de la data afișării rezultatelor selecției dosarelor, respectiv de la data afișării probei scrise și a interviului, sub sancțiunea decăderii din acest drept.


Comunicarea rezultatelor la contestațiile depuse privind selecția dosarelor, rezultatelor probei scrise și a interviului se face prin afișarea la avizierul unității și pe pagina de internet a Sanatoriului Balnear și de Recuperare Techirghiol în termen de o zi lucrătoare de la expirarea termenului de depunere a contestațiilor pentru fiecare probă.

Sunt declarați admiși candidații care au obținut cel puțin 50 de puncte la fiecare probă.

Promovarea probei scrise este obligatorie pentru susținerea probei de interviu.


Stabilirea candidaților care urmează să ocupe posturile scoase la concurs se va face în ordinea descrescatoare a mediei generale, determinate pe baza mediei aritmetice a notelor obținute de candidați la fiecare probă.

